Video: Karen en ‘The Voice’-deelnemers snoer kragte | Maroela Media
Karen Zoid, Thembeka Mnguni en Almur Marais (Foto: Verskaf)
Die negejarige Angelou Roman, ’n talentvolle kitaarspeler wat landwyd harte steel, was ook ŉ gas.
Die vierde seisoen van Republiek van Zoid Afrika word tans gebeeldsaai en die huidige reeks se musiektreffers sluit in “What he means”, wat Karen saam met Ard Matthews gesing het, Leon Schuster se “Boetebessie Briek Dans” en Riana Nel se “Timbaktu”.
Karen het ook in die jongste episode ’n tjek van R36 000 aan Thembeka oorhandig om vir haar seun se skoolgeld te betaal.
Thembeka het haar werk verloor toe sy haar droom gevolg het om aan The Voice deel te neem.
Kykers is ook verras toe Bobby van Jaarsveld sy verskyning in Keeping up with Marinda, ’n komiese insetsel vir die program, gemaak het.
“Vloek van die kitaar” en “Thunderstruck” kan op iTunes vir R9,99 gekoop word.
In volgende week se episode op 8 November word die Republiek besoek deur die Olimpiese swemmer Ryk Neethling en die boereprinses van Oranjeville, Lianie May.
Angelou Roman (Foto: Verskaf)
Almur Marais (Foto: Verskaf)
Almur Marais, Angelou Roman, Karen Zoid en Thembeka Mnguni (Foto: Verskaf)